ທ່ານໂອບາມາ ຮຽກຮ້ອງໃຫ້ ຢຸດເຊົາເກື້ອກຸນ ບໍລິສັດນໍ້າມັນ (ເບິ່ງວີດີໂອ)
ປະທານາທິບໍດີໂອບາມາ ຮຽກຮ້ອງໃຫ້ ລັດຖະສະພາສະຫະລັດ ຍຸດຕິການໃຫ້ ເງິນເກື້ອກຸນ ແກ່ບັນດາບໍລິສັດນໍ້າມັນ.
ປະທານາທິບໍດີສະຫະລັດທ່ານບາຣັກ ໂອບາມາ ໄດ້ທຳການຮຽກຮ້ອງອີກຄັ້ງໃໝ່ໃຫ້ລັດຖະ ສະພາສະຫະລັດຍຸຕິການໃຊ້ເງິນພາສີໃຫ້ການອຸດໜຸນເກື້ອກຸນແກ່ບໍລິສັດນໍ້າມັນ ຂະນະນໍ້າ ມັນຍັງສືບຕໍ່ມີລາຄາແພງຂຶ້ນ ທ່ານໂອບາມາ ກ່າວໃນລະຫວ່າງການກ່າວຄຳໄສປະຈຳສັບປະດາຂອງທ່ານໃນວັນເສົາມື້ນີ້ ວ່າ ທ່ານຫວັງວ່າ ລັດຖະສະພາຈະລົງຄະແນນສຽງພາຍໃນສອງສາມອາທິດຂ້າງໜ້ານີ້ເພື່ອ ຍຸຕິການໃຫ້ເງິນອຸດໜຸນ ໃນມູນຄ່າ 4 ພັນລ້ານໂດລາ ແກ່ບັນດາບໍລິສັດນໍ້າມັນທີ່ໄດ້ກຳໄລ ນັ້ນ ປະທານາທິບໍດີໂອບາມາເວົ້າວ່າ ລັດຖະສະພາຄວນໃຫ້ການສະໜັບສະໜຸນແກ່ການພັດທະ ນາແຫຼ່ງພະລັງງານທາງເລືອກ ຮວມທັງລົມ ພະລັງງານຈາກແສງຕາເວັນແລະເຊື້ອໄຟຊີວະ ພາບ ໃນຄຳປາໄສຕອບ ປະຈຳສັບປະດາ ຂອງພັກຣີພັບບລີກັນນັ້ນ ສະມາຊິກສະພາຕໍ່າ Cory Gardner ໄດ້ຕຳໜິຕິຕຽນປະທານາທິບໍດີໂອບາມາທີ່ໄດ້ໃຊ້ເງິນສ່ວນນຶ່ງຂອງແຜນການກະ ຕຸກຊຸກຍູ້ເສດຖະກິດມູນຄ່າ 800 ພັນລ້ານຂອງທ່ານ ໃຫ້ການສະໜັບສະໜຸນແກ່ບັນດາບໍລິ ສັດພະລັງງານທີ່ໄດ້ລົ້ມລະລາຍ ທ່ານ Gardner ກ່າວວ່າ ລາຄານໍ້າມັນທີ່ແພງຂຶ້ນແມ່ນ ເປັນອາການຂອງນະໂຍບາຍກະຕຸກຊຸກຍູ້ເສດຖະກິດ ທີ່ປະສົບກັບຄວາມລົ້ມແຫຼວຂອງລັດ ຖະບານ